<classify> Simba Jumatatu iliibuka na ushindi wa bao 2-1 dhidi ya Kagera Sugar katika mchezo wa Ligi Kuu Tanzania Bara uliofanyika kwenye uwanja wa CCM Kambarage mjini Shinyanga.Alisema lengo lao ni kuhakikisha wanashinda mechi zao zote zilizobaki ili kumaliza katika nafasi ya pili na kuweza kupata nafasi ya kuwakilisha nchi katika Kombe la Shirikisho la Afrika.Kopunovic alisema ushindi huo wa Shinyanga ulitokana na wachezaji wake kujitoa kwa kupambana na wapinzani wao na kupata matokeo hayo, ambayo yalikuwa muhimu kwao.Nimefurahi kuona wachezaji wangu wakicheza kwa kiwango cha juu na kupata ushindi nadhani imetokana na kila mmoja wetu kutambua umuhimu wa ushindi katika mchezo ule naamini tutaendelea kucheza kwenye ubora ule ule katika mechi zetu zijazo, alisema Kopunovic.Kopunovic alisema mikakati yao ni kuhakikisha Simba inamaliza msimu katika nafasi ya pili na hilo litawezekana endapo tu watashinda mechi zao tano zilizobaki kabla ya kumalizika kwa msimu huu.Najua ligi imezidi kuwa ngumu kutokana na kila timu kutaka kujiweka sehemu salama kwa kutimiza malengo yake, lengo letu ni kumaliza msimu nafasi mbili za juu na hili linawezekana kutokana na kasi na kiwango tunachokionyesha hivi sasa, alisema Kopunovic.Aidha, Mserbia huyo alisema kama kocha hana matumaini ya kupata ubingwa msimu huu kutokana na kasi ya wapinzani wao, Yanga wanaoongoza ligi hiyo pamoja na Azam inayoshika nafasi ya pili, lakini hawawezi kukata tamaa watajitahidi kuhakikisha wanashinda mechi zao ili kutimiza kile walichojipangia mwishoni mwa msimu.Kama kocha sina matarajio ya ubingwa msimu huu ingawa ikitokea nitafurahi, lengo langu kubwa ni angalau kumaliza nafasi ya pili ili tuweze kupata nafasi ya kushiriki michuano ya kimataifa mwakani, kwa sababu nitakuwa na timu kwa muda mrefu na hata masuala ya usajili nitasimamia mimi, alisema Kopunovic.Baada ya kuifunga Jumatatu iliyopita Simba imeendelea kushika nafasi ya tatu kwenye msimamo wa ligi ya Vodacom ikiwa na pointi 35 tofauti ikiwa ni pointi moja na Azam inayoshika nafasi ya pili ikiwa na pointi 36 na tano kwa vinara Yanga wenye pointi 40 na timu hizo mbili leo zinacheza mechi zao za viporo.  <topic>: michezo 